《次韵天台陈榆收》
宋代·陈著

世态自浮轻，犹存冷处盟。
功名随泡影，道义要权衡。
打破片云隔，来分半日清。
且须谋稳事，未问把天擎。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。